Toivon ja – vuotan
Ma toivon ilmaa siiville soiton,
 Kun se hyödyn harmaassa laahaa vaan,
 Ma toivon laululle kaiun loiton
 Ja voimaa, mi järjestä vieden voiton,
 Saa rinnat innosta hehkumaan;
 Ma toivon mieliä tajuumaan,
 Ett’ ilon lapsi ja aamukoiton
 Maan mullassa syystäkin tallataan.

 Ma vuotan kiertoa lakien noiden
 Ja harmaata huomista yli maan,
 Ma vuotan kiukkua huutajoiden:
 ”Maan vaaroista laulusi soikoon soiden!”
 Ma vuotan kylmiä rientoja vaan
 Ja päitä, min järki ei tajuukaan,
 Ett’ elinehtona lauleloiden
 On sinitaivas ja päivä vaan.